text: Blå Kors åbner tre vinternødherberger 
  17 november 2014 kl. 13.55
  Hjemløse i København, Aarhus og Aabenraa kan nu se vinteren i møde med lidt varme. For Blå Kors åbner et nødherberg i de tre byer.
  
  - Vi er glade for igen i denne vinter at få mulighed for at åbne nødherberger. Der er nemlig brug for henover vinteren at byde de hjemløse i byerne indenfor til lidt mad og en varm seng, siger generalsekretær i Blå Kors Danmark Christian Bjerre.
  I Aabenraa regner man med, at der er 20-30 hjemløse, der vil kunne få gavn af et nødherberg. Der er plads til 9 overnattende. Men bliver efterspørgslen større, kan man udvide med madrasser på gulvet. ikke prangende men langt bedre end at skulle overnatte et tilfældigt sted med kuldegrader.
  I Aabenraa åbner nødherberget i Den blå Oase, Møllegade 6, i dag mandag.
  Se indslaget med den tidligere hjemløse Henning Nielsen fra Aabenraa. (Varighed: 1.02 min.)
  Læs om projektet på Blå Kors' hjemmeside
  